Ilmend n wayen id-nebder, nwala ungal iɛedda-d ɣef waṭas n tsutwin, yerna yettemhaz ilmend n yisental d wudem i as-ttakken yimaẓrayen, ma nuɣal ɣer wudem n usbadu n tewsit-a ad d-naf yetuqqet fella-s wawal, imi d yiwet n tewsit taseklant i yeṭṭfen amḍiq wessiɛen deg tsekla tamaḍlant, tufrar-d ɣef tewsatin-nniḍen, s teɣzi-ines, i as-yeǧǧan tilelli i unagal ad dyessugen ugar n yineḍruyen d tigawin, tuqqten deg-s yisental i d-yettejbaden tamuɣli n yimeɣri, tugett deg-sen ḥuzan ayen i yettidir umdan deg tudert-ines n yal-ass, ama d ayen i yerzan timetti neɣ tasertit, tadamsa, ... Deg taggara n lqern wis mraw sin (12), di tmurt n Lurup (L'Europe) , id-bdant fella-s kra n tezrawin i d-yewwin ad d-ssegzint d acu-t wungal.